google/wiki40b huggingface dataset:
Rarotonga Steam Railway

Rarotonga Steam Railway er en kort turistjernbane på Rarotonga i Cook Islands.
Den har et damplokomotiv, sporvidde 750 mm, polsk 0-8-0. Det ble bygget i 1951 av Pierwsza Fabryka Lokomotyw w Polsce Fablok i Chrzanów, Polen med serienummer 2126.
Cyclocephala pasadenae

Utseende

En middelsstor (12-14 millimeter), avlang, blank, rødbrun hornbille med mørkt hode. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er fint og tett punktert.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i det sentrale og sørlige USA og i Mexico. Arten har også etablert seg på en golfbane på Hawaii.
Heberg

Heberg er et tettsted i Falkenberg kommune i Hallands län i Halland i Sverige. I 2010 hadde tettstedet 449 innbyggere.
UCI Verdenskalender 2010

UCI Verdenskalenderen 2010 var den andre utgaven av UCI Verdenskalender, en serie med verdens høyeste rangerte sykkelritt. Joaquim Rodríguez vant sammenlagt, mens Team Saxo Bank ble beste lag.
Storelva (Indre Oppedal i Gulen)

Fiske

I likhet med andre vassdrag i området ble Indre Oppedalselva negativt påvirket av sur nedbør, spesielt i de høyereliggende deler av nedbørfeltet, hvor det på 1980-tallet ble registrert reduserte fiskebestander. Undersøkelser i senere år har imidlertid vist en forbedring og tildels normalisering av forholdene.
Bibimbap

Variasjoner

En variasjon av retten er dolsot bibimbap (돌솥 비빔밥, der «dolsot» betyr «steinkjele») og er servert i en svært varm bolle mens et rått egg blir lagt i bollen for å koke. Bollen er så varm at du skal høre freselyd når noe kommer borti den. Jo lenger lyd, jo bedre. Før risen legges i bollen blir bunnen dekt med sesamolje, som gjør laget av ris som kommer i berøring med bollen gyllen brun og sprø.
I byen Jeonju, som er hovedstad i provinsen Nord-Jeolla, er kjent i hele Korea for sin versjon av bibimbap, og det er sagt at denne versjonen er basert på en oppskrift fra det tidligere koreanske hoffet.
Bibimbap er først nevnt i en kokebok uten kjent forfatter som heter Siuijeonseo fra sent på 1800-tallet. Der er navnet skrevet 부븸밥 (bubuimbap). I koreansk husholdning blir bibimbap laget på resteris, grønsaker og kjøtt.
Både fordi matretten er en representant for det koreanske kjøkken, og fordi retten er enkel å tilberede er bibimbap de siste årene blitt servert som flymat på reiser til og fra Sør-Korea.
El Hadji Diouf

Tidlig karriere

Han debuterte for den franske klubben Sochaux bare 17 år gammel og gikk snart videre til Rennes. Han spilte sin første kamp i en 2-1 seier over Bastia den 12. november 1998 før han dro videre til Stade Rennais for 1999-2000 sesongen. Det ble ikke ordentlig fart på karrieren før han kom til Lens i 2000. Med en stadig mer sentral rolle i Lens fikk El-Hadji sitt internasjonale gjennombrudd i 2001-02. Han var toppscorer i klubben den sesongen.

Liverpool

Liverpool kjøpte Diouf for £10 millioner, like før Senegals imponerende forestilling under VM i fotball 2002. Manager Gérard Houllier stolte på Diouf og bestemte seg for å signere han, og ikke låne Nicolas Anelka. Diouf ble opprinnelig tenkt brukt som en angriper, men endte opp med å bli brukt på høyre midtbane. Diouf skårte bare 6 mål i sin første sesong, inklusive tre i Ligacupen. Liverpool slo Manchester United 2-0 i finalen på Millennium Stadium det året, noe som sikret han en medalje.
I 2003/04 sesongen ble han den første Liverpool-spilleren med drakt nummer 9 som ikke klarte å skåre et eneste mål på en hel sesong. Han spilte 33 kamper og gikk over 14 måneder uten å skåre et mål. Trass i sin imponerende start på karrieren hos Liverpool der han skårte i sin debut mot Southampton F.C, klarte han bare 6 mål på 80 kamper, og levde dermed ikke opp til forventningene i klubben. Hans opphold ved klubben ble også skyggelagt av kontroverser, det mest kjente var når han spyttet på en Celtic-fan i en UEFA-cupkamp.

Bolton Wanderers

Etter en serie med disiplinæreproblemer, ble Diouf fjernet fra laget og lånt bort sesongen 2004/2005 til Bolton Wanderers. Diouf ble så kjøpt av Bolton sommeren 2005 etter låneoppholdet der. Den 15. september 2005 skårte Diouf Boltons første mål i en europeisk turnering noensinne mot Lokomotiv Plovdiv i en UEFA-cupkamp på Reebok Stadium. Bolton vant kampen 2-1. Han var en suksess hos Bolton og ble en favoritt hos fansen på grunn av sin spillestil. Diouf bekreftet i et intervju med BBC at han ville forlate Bolton ved slutten av 2007/2008 sesongen og at hans mål mot Sunderland den 3. mai markerte hans siste opptreden på Reebok Stadium som Bolton-spiller.

Sunderland

Diouf signerte for Sunderland den 28. juli 2008. Han signerte en fireårskontrakt. Diouf avslørte at han var glad for å komme til Sunderland. Sunderland sin manager, Roy Keane, sa at han var glad at en spiller som «teams and supporters love to hate» hadde kommet til klubben.

Landslagsspill

Diouf er en etablert landslagspiller for Senegal, etter å ha debutert mot Benin i april 2000. Han var toppscorer på et Senegal som gjorde sensasjon ved å gå til finalen i det afrikanske mesterskapet i 2001-2002.
Diouf ble utestengt fra all internasjonal fotball i fire kamper i 2004 etter en episode der han kjeftet dommeren Ali Bujsaim huden full i en landskamp.
I oktober 2007, trakk Diouf seg fra landslagsfotball, og sa at han hadde blitt frustrert med de organisatoriske problemene med sitt landslag. Men trenere til Senegal Henri Kasperczak sa senere i måneden at han ville kalle inn Diouf i det neste laget.
Bankskøyte

Bankskøyte var en dekket skøyte som kom til Norge fra Sverige i 1861.
Den første norske bankskøyte ble bygget i Ålesund av Karl J. Håsted.
Den såkalte svensketiden ble innledet i 1861 med fiske på Storegga og varte frem til 1880-tallet. 
På denne tiden var det et historisk skifte og i bondesamfunnet var det fortsatt et naturalhushold og fiske som var hovedinntektskilde, men i byene oppstår yrkesfiskere og lønnsarbeidet får en fremtredende rolle i samfunnet. 
44 bankskøyter deltok i fisket på bankene i 1863 og av disse var 22 fra Sverige, 19 fra Ålesund og én fra Danmark. 
I Norge innleder dette havfisket med bankskøyter og vi får de første yrkesfiskerne.
Kanalrock

Kanalrock er en årlig festival som arrangeres i Horten. Den ble for første gang arrangert i 1991 og har hovedfokus på booking av artister innenfor sjangrene punk og rock. Det avholdes konserter på to scener.
Collingwood (New Zealand)

Historie

Byen ble opprinnelig kalt Gibbstown etter William Gibbs, men ble senere omdøpt Collingwood etter admiral Cuthbert Collingwood som var admiral Horatio Nelsons nestkommanderende ved Trafalgar. Byen var en av kandidatene for å bli New Zealands hovedstad i 1800-tallet. Et lite gullrush forårsaket en rask, men kortvarig, befolkningsøkning i 1857. Byen ble ødelagt under en bybrann i 1904.
Sagaveien

Sagaveien eller Sagavegen (svensk Sagavägen) er en turistvei mellom Brønnøysund i Norge og Örnsköldsvik i Sverige.
Veien ble åpnet i 1967. Foreningen Sagavägenföreningen ble opprettet samme år. Medlemmer er kommunene Hattfjelldal, Grane, Vefsn, Dønna, Herøy, Vega, Vevelstad, Sømna, Brønnøy, Leirfjord og Alstahaug i Norge, og Vilhelmina, Åsele og Örnsköldsvik i Sverige.
Esjebergan

Esjebergan er et klebersteinsområde på fjellet på Handnesøya. Her er det inngravert mange årstall og initialer av mange besøkende gjennom årene. Klebesteinen er såpass myk at der lar seg gjøre å gravere i den med vanlig stein.
DS «Saltdal»

Historie

Skipet ble overlevert rederiet Ångfartygs AB Transit i 1884 og døpt «Transit nr. 6». I 1886 kjøpte rederiet Ångfartygs AB Södra Sverige skipet, og døpte henne om til «Rhea». I 1904 fikk skipet ny hovedmaskin, og i 1909 ble hun solgt til rederiet Stockholms Rederi-AB Svea og ombygd.
I november 1945 kjøpte Det Nordlandske Dampskibsselskab (NDS) skipet og døpte henne om til DS «Saltdal». Hun ble satt inn på rederiets rute mellom Trondheim, Bodø og Saltdal. I juli 1946 grunnstøtte rederiets hurtigruteskip DS «Skjerstad», og DS «Saltdal» ble satt inn i hurtigruten som erstatning mens DS «Skjerstad» var på verksted. I 1950 ble skipet ombygd og forlenget, og senere samme år gikk hun på nytt som erstatningsskip for DS «Skjerstad» som hadde grunnstøtt i Risøyrenna. I februar 1957 kjøpte Høvding Skipsopphugging skipet for 315 000 kroner, og omdøpte henne til DS «Meisfjord». Selskapet ominnredet henne til moderskip for dykkeroperasjoner. Skipet ble rapportert opphugget i juli 1976.

Skipet

DS «Saltdal»s tonnasje var ved levering 581 bruttoregistertonn og 487 nettoregistertonn. Etter salget i 1909 ble skipet omregistrert til 612 bruttoregistertonn og 360 nettoregistertonn. I 1945 var tonnasjen 632 bruttoregistertonn og 445 nettoregistertonn. I 1950 ble DS «Saltdal» forlenget med 4,3 meter, og ny tonnasje var 660 bruttoregistertonn og 445 nettoregistertonn. Lasting og lossing foregikk ved hjelp av en kran forut og en kran midtskips. Ved levering var hovedmaskinen en kullfyrt compound dampmaskin med oppgitt ytelse 93 nhk (nominelle hestekrefter). I 1904 fikk skipet installert ny hovedmaskin bygd ved Bergsunds mekaniske verkstad i Stockholm. Det var en trippel ekspansjon dampmaskin med oppgitt ytelse 480 ihk (indikerte hestekrefter), noe som ga skipet en toppfart på 10,5 knop.
Rasmus Meyer

Liv

Foreldre var kjøpmann Gert Heinrich Meyer (1817–1897) og Kaia Wilhelmine Wold (1831–1864). Han var gift med Charlotte Amalie Henriette Koller 
(1868–1953).
Meyer tok eksamen ved Den Tankske skole i Bergen i 1874 for å være i lære ved Vaksdal mølle. Han studerte moderne mølledrift i Tyskland og utdannet seg til mølleingeiør og landskapsarkitekt. Sammen med sin far bygde han opp en ny mølle i Vaksdal etter en brann i 1890. Denne ble også herjet av brann i 1899 og en større mølle tegnet av arkitekt Adolph Fischer (1844–1925) ble da bygd.  
Firmaet hadde en god tid i den følgende perioden og tjente mye penger. I 1912 ble firmaet gjort om til aksjeselskap med Meyer som hovedaksjonær. Han ble utnevnt til ridder av 1. klasse av St. Olavs Orden i 1911. Under første verdenskrig ble det dårligere tider for firmaet på grunn av vanskelig råvaretilgang. Meyer trakk seg da fra firmaets ledelse på grunn av sykdom. I 1916 tok han sitt eget liv.

Eiendommer

Han eide Åstveit gård i Åsane i Bergen, som fra 1937 huser Bergen Golfklubbs golfbane, og vakre Munkebakken i Bærum i Akershus. På Åstveit anla han et vakkert hageanlegg som før første verdenskrig var viden kjent for sine mange eksotiske arter. Rhododendronprakten på Åstveit stammer fra denne parken.

Kunstsamleren

Rasmus Meyer er mest kjent som kunstsamler. I 1875 foretok han en dannelsesreise sammen med sin far og søster Michaeline. Turen gikk gjennom Tyskland til Italia, og han skrev en dagbok som er delvis bevart. Han var mest opptatt av malerier, og på turen ble flere store kunstsamlinger besøkt. 
Fra studieårene i Tyskland er det bevart brev fra Meyer som handler om malerier, kunsthåndverk, litteratur og teater og operabesøk. Han begynte også å kjøpe malerier og kunsthåndverk til sitt eget hjem.
I  1905 ble han kunstsamler i stor stil da han kjøpte verftseieren Ananias Dekkes  etterlatte privatsamling. Han satte seg det mål å samle hver kunstner som hadde hatt noen betydning for norsk malerkunst og som viste maleriets utvikling gjennom tidene. Samlingen hans inneholder verk av de fleste store malere fra I.C. Dahl til Matisse-elevenes gjennombrudd i 1914. Hovedvekten er Edvard Munch med en enestående samling av malerier og grafiske blad. Samlingen inneholder også er stor del av Theodor Kittelsens arbeider og alle tegningene og skissene Gerhard Munthe laget til det store arbeidet med dekor av Håkonshallen. Dette ble ødelagt i eksplosjonsulykken på Vågen i Bergen i 1944.
Samlingen holder til i en bygning tegnet av Ole Landmark og reist i 1924 etter at den ble skjenket til Bergen kommune etter hans død. I 1998 ble samlingene sammen med Bergen Billedgalleri og Stenersens Samling innlemmet i Bergen Kunstmuseum som da var nyopprettet (og siden 2013 heter KODE).
Søren Jonæsøn

Søren Jonæsøn (født 14. april 1656, død 27. mai 1717) var en dansk prest og salmedikter, Jonæsøn gikk ut med toppkarakter fra Universitetet i København i 1678. Han var deretter på danningsreise og jobbet som hovmester, før han i 1691 ble sokneprest i Roskilde Domkirke, og med denne stillingen også prost i Sømme herred. Året etter fikk han en magistergrad, og fikk samme rang som sogneprestene i hovedstaden.

Litterær produksjon

Jonæsøns første utgivelse var diktet «Den Prophete Jonas udi Danske Vers» som ble utgitt i 1680. Det er mulig han skrev flere dikt, men disse har i så fall gått tapt. I 1684 gav han ut en kort biografi om vennen Rasmus Vinding.
Det er for salmearbeidet sitt Jonæsøn blir husket i dag. På slutten av 1600-tallet skulle man gi ut en ny salmebok i Danmark. Thomas Kingo hadde først levert utkastet Vinterparten i 1689, men dette ble forkastet. Jonæsøn fikk i 1691 i oppdrag å utarbeide et forslag, og dette leverte han i 1693. Forslaget bestod av et utvalg danske salmer som enten ble videreført som de var, eller bearbeidet av ham, og tyske salmer som Jonæsøn oversatte og bearbeidet. Han arbeidet fram et forslag med 266 salmer, hvori han ikke hadde med en eneste salme av Kingo. Forslaget ble sannsynligvis levert til sensur, uten at noe mer skjedde med det. Da en ny salmebok, Den Forordnede Ny Kirkepsalmebog, til slutt ble utgitt i 1699, var bare ni salmer fra Jonæsøns arbeid med. Av disse var sju fremdeles med i den siste danske salmeboken som ble utgitt i 2003. I Norsk Salmebok er han representert med to oversettelser han har gjort og i Norsk salmebok 2013 med en.
Deutsche Marine

Historie

Den tyske marines historie går tilbake til forbundsmarinen fra revolusjonsårene 1848-1852, og mer direkte til den prøyssiske marine, som senere ble til den nordtyske forbundsmarine. Preussen hadde tradisjonelt sett seg som en landbasert kontinental makt og vært lite interessert i å utvikle en marine. Da det først skjedde overlot Preussen fort kontrollen over marinen til Det nordtyske forbund. Fra forbundsmarinen oppstod Den keiserlige marine (Kaiserliche Marine), som eksisterte fra 1872 til 1918. 
Fra slutten av 1800-tallet ble marinen i økende grad prioritert av keiser Wilhelm II og gjennomgikk en omfattende opprustning og kappløp med England om herredømmet på sjøen. Etter monarkiets fall var marinen fra 1919 til 1921 kjent som Vorläufige Reichsmarine (den foreløpige riksmarine) og deretter frem til 1935 som Riksmarinen. Fra 1935 til demobiliseringen i 1946 var den kjent som Kriegsmarine (orlogsmarinen). Vest-Tyskland startet forberedelsene til gjenopprustning i 1950 og marinen i dagens form ble etablert i 1956; offisielt het den bare «Marinen» (tysk: Marine), men navnet forbundsmarinen (Bundesmarine) ble brukt uformelt. I DDR ble Volksmarine opprettet i 1956, som en del av landets militære styrker NVA, og denne marinen ble nedlagt 2. oktober 1990, dagen før den tyske gjenforeningen. I 1995 ble det bestemt at marinens navn er Deutsche Marine (den tyske marine). De fleste skipene til Volksmarine ble skrotet eller solgt etter gjenforeningen, og bare et lite antall personell fikk ansettelse i Deutsche Marine.

Oppgaver

Den tyske marine er den ene av forsvarsgrenene i det tyske forsvaret, Bundeswehr. Den er tett integrert i NATO-samarbeidet. Dens oppgaver inkluderer fredsbevarende og fredsopprettende operasjoner, og beskyttelse av tysk og tyskalliert territorium. Marinen deltar i NATOs maritime grupper, og i operasjoner rettet mot internasjonal terrorisme.

Organisasjon

Marinen kommanderes av marinestabssjefen i Forsvarsministeriet. Flåtekommandoen ligger ved Glücksburg i nærheten av Flensburg i Schleswig-Holstein og marinekontoret (Marineamt) ligger i Rostock. Flåten omfatter alle typer militære sjøfartøyer, samt fly og helikoptre. Marineskoler, marinebaser og testintallasjoner administreres av marinekontoret. Marinen omfatter 19 000 soldater, i tillegg til ytterligere 6 000 som arbeider i andre deler av forsvarets organisasjon.
Ecuadorianske centavo

Ecuadorianske  centavo ble innført i år 2000 da Ecuador devaluerterte sin valuta fra  sucre til amerikansk dollar. Myntene er i valørene  1, 5, 10, 25 og 50 centavos og er identisk i størrelse og verdi til amerikanske mynter. De sirkulerer innen  Ecuador sammen med mynter og sedler fra USA. Selv om dollarmynter er lite brukt i USA, er de vanlige i  Ecuador. Ecuador klarte å introdusere en-dollar mynt  (un sucre) men bestemte seg for ikke å  sette den i sirkulasjon. Bare  2 000 mynter ble satt i omløp. De er ettertraktet av numismatikere. Ecuador trykker ikke sedler, men bruker de amerikanske.
Terrorangrepet mot Dubrovka-teateret i Moskva

Etterfølger

Tsjetsjenias president Aslan Maskhadov fordømte aksjonen. Maskhadovs talsmann Akhmed Zakajev, som da befant seg i Danmark ble av Russland begjært utlevert. Danmark nektet å utlevere Zakajev om ikke Russland kunne bevise at han var direkte knyttet til terrorisme. Da Russland var ikke i stand til å bevise dette, nektet danske myndigheter å utlevere Zakajev, som reiste videre til Storbritannia der han bor enda.
Den tsjesjenske geriljalederen Sjamil Basajev tok på seg ansvaret for aksjonen. Basajev ble også utpekt som lederen for Gisseldramaet i Beslan, der 338 personer døde. Maskhadov ble drept av russiske militære spesialstyrker i 2005 og Sjamil Basajev i 2006.
Mandagen etter terrorangrepet (28. oktober 2002) ble utnevnt til nasjonal sørgedag.
På årsdagen for angrepet ble et ti meter høyt minnesmerke i granitt med tre flyvende traner i bronse, som symbol på sorg, avdekket og et kort stykke derfra en minnetavle med navnene på alle ofrene.
Finn Westbye

Familie

Han var sønn av musiker Sigurd O. Westbye (1881–1972) og moren het Ingertha (1878–1968).  Finn giftet seg med den franske sangerinnen Germaine Gracia (1928–).
Lubariket

Lubariket eller kongedømmet Luba var et kongerike i Sentralafrika fra 1500-tallet til 1800-tallet. Det lå innen det som i dag er Den demokratiske republikken Kongo.

Historie

Opprinnelsen er fra før 1500-tallet helt nordøst i dagens Zambia eller sørøst i dagens Kongo. Det sporer seg selv tilbake til den mytiske grunnlegger Kongolo, som sammen med sine folk erobret flere høvdingssteder og forente den til et stadig vokende rike under seg. Lubariket ble preget av kulturene i Upemba-lavlandet rundt Upembasjøen og var, til forskjell fra de omliggende høvdingsfellesskap, organisert sentralistisk. Lubaenes kongeembede var mektig, men ikke stabilt dynastisk. Dermet var det stadig strid om tronfølgen. Disse stridighetene skulle svekke riket og til slutt bidra til dets undergang.
Også Kongolo selv ble tatt av dage mot slutten av 1500-tallet, av Ilunga Mbidi, og riket ble urolig og ustabilt. I de kommenfe rundt hundre år rehjerte tre dynastier, noe som illustrerer monarkiets svakheter. Ikke desto mindre var det mot slutten av 1600-tallet at Lubariket var på sitt største, under Kumwimbu Ngombé. Det strakk seg da helt til Tanganyikasjøens bredd i øst.
En av Kongolos sønner brøt opp op 1600-tallet og ble grunnlegger av Lundariket.
Mot midten av 1800-tallet behersket riket Katangas sørligste deler og strakk seg ned til det som nå er Zimbabwe. Derette rbegynte det å skrumpe inn og falle fra hverandre ved stadige borgerkriger. I 1889 ble det splid i kongeslekten, og kongeriket gikk i oppløsning da det kom i kamp mot Chokwe.
Neocallia

Utseende

En nokså liten, ensfarget lysbrun trebukk med lange antenner.

Utbredelse

Arten lever i India.
John Magnus Haaland

Kvarstadbåtene

Haaland var mannskap på en av de såkalte kvarstadbåtene, de norske skipene som lå i Göteborg under det tyske angrepet på Norge 9. april 1940. Skipene ble forsøkt brakt over til alliert havn i Storbritannia.
Haaland var andremaskinist på MT «B.P. Newton». Skipet forlot Göteborg 31. mars 1942, samtidig som MT «Lind» og MT «Rigmor». MT «B. P. Newton» ble angrepet av en tysk tråler i posisjon 57°43′N 08°32′Ø, men kom seg unna. Senere på dagen ble skipet først utsatt for angrep fra tyske jagerfly, deretter fra bombefly. Skadene var imidlertid begrenset, og i tiltagende mørke utover kvelden unnslapp de videre angrep. Hun ble møtt av den britiske jageren HMS «Valorous» på morgenen 2. april og ankom Leith i Storbritannia dagen etter.
I statsråd 21. august 1942 ble Haaland, sammen med skipsfører på MT «B.P. Newton» Elias R. Blindheim og skipets maskinmester Lorentz Lund, tildelt Krigskorset for under tyske angrep å ha brutt blokaden og brakt MT «B.P. Newton» fra Göteborg til sikker havn i Storbritannia.

Etter verdenskrigen

Etter andre verdenskrig arbeidet Haaland som inspektør i rederiet O.B. Sørensen. Han var styremedlem i Arendals Sjømandsforening, der han i 1974 ble æresmedlem.
KickAss Comics

Kick Ass Comics er et norsk tegneserieforlag som gir ut tegneserieheftene "Ghasp" og "Søppel". Forlaget ble startet i år 2000, av Geir Moen (1976), som var redaktør fram til 2002 da Espen Jørgensen tok over. Forlaget har utgitt norske serietegnere som blant annet Geir Moen (1976), Håvard Johansen, Espen Jørgensen(Redaktør) og Siv Nordsveen. Bladenes profil har vært på absurde og actionpregede serier.
Flykollisjonen over Moncks Corner 2015

F-16 Fighting Falcon

Det første flyet var et General Dynamics F-16C Block 50 Fighting Falcon fra United States Air Force med serienummer 96-0085. Det hadde sin base ved Shaw Air Force Base, og ble operert av 20. jagerving.

Cessna 150M

Det andre flyet var et Cessna 150M med registreringsnummer N3601V.

Ulykken

Om lag klokken 11.00 lokal tid  den 7. juli 2015 kolliderte F-16-flyet og Cessna 150 med hverandre over Moncks Corner i South Carolina, omkring 48 kilometer nord for Charleston. Vitner har hevdet at Cessna-flyet var under klatring da det ble truffet av F-16-flyet i siden, og at F-16-flyet skar seg tvers gjennom privatflyet. Flyene befant seg i en høyde på mellom 2 000 og 3 000 fot (610–914 meter). Begge flyene styrtet i et åkerområde tilhørende Lewisfield Plantation. Vrakrester fra flyene var spredt over et stort område ved småbyen Moncks Corner, hvor beboerne fortalte lokale medier at de hadde hørt et kraftig smell og sett en «ildkule» falle ned fra himmelen.
Det ble rapportert om at F-16-flygeren hadde skutt seg ut av det skadde flyet før det traff bakken. Han kom trygt ned i fallskjerm og landet flere kilometer sør for kollisjonsstedet. Begge de ombordværende på Cessna 150-flyet omkom. Liket av den 68-årige passasjeren ble funnet i Cooper River tidlig dagen etter ulykken, og senere samme dag ble også liket av den 30-årige flygeren/eieren funnet i samme elv. Flygeren av F-16-flyet var alene på vei ut på et treningsoppdrag fra Shaw Air Force Base for å øve på instrumentassisterte innflyginger ved Joint Base Charleston. De to personene om bord i Cessna-flyet var undervies på en dagstur fra Berkeley County lufthavn til Myrtle Beach. 
Ulykken fant sted nær en liten sivil flyplass og nær et smalt luftterritorium over South Carolina som er merket av på luftfartskart som et «militært operasjonsområde» hvor det er kjent at jagerfly på treningsoppdrag forekommer.

Etterforskning

National Transportation Safety Board har satt i gang sin etterforskning av ulykken. Federal Aviation Administration har også innledet en etterforskning.
Dictionary of National Biography

Dictionary of National Biography er et engelskspråklig biografisk leksikon som omtaler personer med betydning for britisk historie. Det kom først ut fra 1884-1900.
Oxford University Press begynte på 1990-tallet arbeidet med å revidere og modernisere serien. Den nye utgaven, i dag kjent som Oxford Dictionary of National Biography (forkortet ODNB), ble utgitt 23. september 2004. Den revidert utgaven er i 60 bind. Innholdet, med oppdateringer, er også tilgjengelig for abonnenter via Internett.